GULF บวกต่อ 3 วันติด! โบรกฯชูหุ้น “Defensive” ช่วงการเมืองผันผวน ลุ้นกำไรโต 30% ต่อปี
GULF บวกต่อ 3 วันติด! โบรกฯชูหุ้น “Defensive” ช่วงการเมืองผันผวน ลุ้นกำไรโต 30% ต่อปี ล่าสุด ณ เวลา 10.59 น. ราคาหุ้นอยู่ที่ระดับ 96.75 บาท ปรับตัวขึ้น 1.25 บาท หรือ 1.31% ด้วยมูลค่าการซื้อขาย 366.08 ล้านบาท
28 มี.ค. 2562

ผู้สื่อข่าวรายงานว่า ราคาหุ้นบริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ล่าสุด ณ เวลา 10.59 น. ราคาหุ้นอยู่ที่ระดับ 96.75 บาท ปรับตัวขึ้น 1.25 บาท หรือ 1.31% ด้วยมูลค่าการซื้อขาย 366.08 ล้านบาท

โดยราคาหุ้นปรับตัวเพิ่มขึ้นอย่างต่อเนื่องเป็นวันที่ 3 นับตั้งแต่ราคาหุ้นอยู่ที่ระดับ 91 บาท เมื่อวันที่ 25 มี.ค.62
ด้าน บล.ฟินันเซีย ไซรัส ระบุในบทวิเคราะห์ฯแนะ”เก็งกำไรระยะสั้น”หุ้น บมจ.กัลฟ์ เอ็นเนอร์จี ดีเวลลอปเมนท์ (GULF) ให้ราคาเป้าหมาย 95-98 บาท (ตัดขาดทุน 90 บาท) แม้หุ้นจะเต็มมูลค่า แต่การเมืองที่ไม่ชัดเจนหนุนหุ้น defensive อย่าง GULF ที่มีโครงการจำนวนมาก มีกำลังผลิตไฟฟ้าเพิ่มเฉลี่ย 20% ในปี 2562-2567
สำหรับข่าวบวกที่หนุนคือโครงการท่าเรือมาบตาพุดเฟส 3 ที่ GULF จับมือกับบมจ.ปตท. (PTT) เข้าประมูล และมีโอกาสในต่างประเทศอีกมาซึ่งไม่รวมในประมาณการ กำไรของ GULF อยู่ในทิศทางขาขึ้น คาดโตเฉลี่ยกว่า 30% ในระยะ 2 ปีข้างหน้า